Ana Pejanović je doktor filoloških nauka, slavista rusista. Osnovne studije završila je na Filozofskom fakultetu u Nikšiću. Magistraski rad i doktorsku disertaciju odbranila je na Filološkom fakultetu Univerziteta u Beogradu. Zaposlena na Filozofskom (sada Filološkom) fakultetu Univerziteta Crne Gore na kome trenutno radi u zvanju vanrednog profesora.

Pedagoško iskustvo: osim na matičnoj ustanovi radila na Katedri za slovensku filologiju Petrogradskog državnog univerziteta (2003-2006) u svojstvu lektora srpskog jezika i višeg predavača. Kao gostujući profesor na Fakultetu za turizam i hotelijerstvo u Kotoru (2008- 2012), na Katedri za ruski i srpski jezik Univerziteta u Istočnom Sarajevu (2009-2011), na Filološkom fakultetu u Banjaluci (2012-2013) i na Filološkom fakultetu Panevropskog univerziteta "Apeiron" (2012-2015) i ponovo angažovana od 2021.

Naučni angažman: Učestvovala je na međunarodnim naučnim konferencijama i kongresima u Rusiji, Bjelorusiji i regionu. U Rusiji je više puta boravila na specijalizacijama: na Institutu "V.V. Vinogradov" Ruske akademije nauka, Petrogradskom državnom univerzitetu, Ruskom državnom pedagoškom univerzitetu "Hercen", Institutu za ruski jezik "A. S. Puškin". Autor je 2 monografije: Frazeologija Gorskog vijenca (CANU, 2010) i Sintaksa, semantika i lingvokulturologija komparativnih frazeologizama (Apeiron, 2015), kao i prek? 70 radova, objavljenih u naučnim časopisima i zbornicima u Rusiji i regionu.

Članstvo u institucijama/organizacijama: "Petrogradski frazeološki seminar" V. M. Mokijenka od 2004. godine, Odbor za jezik Crnogorske akademije nauka i umjetnosti od 2010, Komisija za metodiku Međunarodnog komiteta slavista od 2015, Komisija za frazeologiju Međunarodnog komiteta slavista od 2018.

Članstvo u redakcijama časopisa: Član redakcije časopisa za nauku o jeziku i književnosti F?li? lingvistica et literaria (Nikšić), časopisa za lingvistiku, literaturologiju i kulturologiju Reči (Beograd), Filolog (Banja Luka). Recenzira po pozivu radove i za časopise koji se nalaze na AHCI listi.

Projekti: Nacionalni projekat CANU Frazeološki rječnik Njegoševih djela, Međunarodni projekat Prevod u sistemu izučavanja nacionalne i strane književnosti i kulture Ministarstva prosvete Srbije. Erassmus + program 2017. u Njemačkoj (Zarbriken).

Mentorski rad: veći broj diplomskih i specijalističkih i 3 magistarska rada, a još 4 su u fazi izrade. Član komisija za odbranu doktorata u 8 komisija na Filološkom fakultetu Univerziteta u Beogradu.

Stručni angažman ostvaruje sa: Ispitnim centrom Crne Gore, Ministarstvom prosvjete, nauke, kulture i sporta Crne Gore, Nacionalnom turističkom organizacijom Crne Gore, Nacionalnim akreditacionim telom Srbije. Bila je rukovodilac Studijskog programa za ruski jezik i književnost od 2014. do 2019. godine i član Vijeća za društvene nauke UCG. Predsjednik je Udruženja predavača ruskog jezika i književnosti.

 Naučne preokupacije: kontrastivna slovenska frazeologija, lingvokulturologija, kognitivna lingvistika i translatologija.